Río Aragón - Biquipedia, a enziclopedia libre

# Río Aragón

### De Biquipedia

| Aragón |

Longaria | 195 km
Altaria d'o naxedero | 2.050 m
Cabal meyano | 1.300 m³/s
Superfizie d'a cuenca | 8.524 km²
Naxedero | Astún
Desembocadura | Ebro
Estatos per an pasa | {{{estatos}}}
Territorios per on pasa | Aragón y Nabarra
Río

O río Aragón ye un d'os grans cursos flubials d'a compleganza d'o río Ebro. A suya compleganza tien una superfizie de 8.524 km². Recorre 195 km dica plegar á l'Ebro, aportando una meya de 1.300 Hm³/año.

Naxe en o zirco glaziar d'a Bal d'Astún (Uesca) á 2.050 m denzima d'o mar. En a cabezera reculle as auguas d'o ibón d'Escalar y d'o de Truitas. Descurre auguas abaxo por l'alta montaña dica plegar á Chaca, an as suyas auguas cambean de direuzión ta enfilar-sen dica l'ueste á las tierras nabarras. A compleganza d'alimentazión d'o río Aragón tien una gran amplaria que plega á los 2.886 metros en o Pico de Collarada. En ista redolada la caita de nieu ye abundante, lo que orixina en primabera grans crexidas, atra epoca d'abenidas ye l'agüerro con as plebias.

Entre os afluyens de l'Aragón son os siguiens ríos: Gas, Lubierre, Candanchú, Estarrún, Aragón Subordan, Beral, Eska, Iratí, Regal, Onsella, Zidacos y Arga.

O curso d'o río ye regulato por o entibo de Yesa, con una capacidá de 470 Hm³ d'augua que s'aprobeita ta usos agricolas a trabiés d'a canal d'as Bardenas, que dende o suyo orixen en o entibo dica a suya desembocadura en o río Galligo en Ardisa tien una largaria de 139 km.

En a compleganza de l'Aragón bi ha una gran dibersidá bechetal pudiendo trobar-sen espezies de diferens climas y ambiens que ban dende o pino negro, carrasca, fabo, pino royo, abet, abetoch, azirón, tremolín, fráxin, zerollera, buxo, allaga, chinipro, caxico, etc.

Desemboca en o río Ebro en a poblazión de Milagro (Nabarra)

Retrieved from "http://an.wikipedia.org../../../r/%C3%AD/o/R%C3%ADo_Arag%C3%B3n_c372.html"

Categorías: Ríos d'Aragón | Ríos de Nabarra

##### Views

- Articlo
- Descusión
- Current revision

##### Rechirar

##### Atras luengas

- Беларуская (тарашкевіца)
- Česky
- Deutsch
- English
- Español
- Euskara
- Français
- Српски / Srpski